మూసి ఆయకట్టుకు ఎటువంటి పరిస్థితుల్లో డోకా ఉండబోదని రాష్ట్ర విద్యుత్ శాఖామంత్రి గుంటకండ్ల జగదీష్ రెడ్డి స్పష్టం చేశారు. ఈ తెల్లవారుజామున 4 గంటల సమయంలో చరిత్రలో ముందెన్నడూ లేనిరీతిలో ఒక్కసారిగా వరద ఉధృతి తీవ్రం కావడంతో అప్పటికప్పుడు అదే రాత్రి సూర్యపేట, నల్గొండ జిల్లా కలెక్టర్ల తోపాటు నీటిపారుదల అధికారులను ఆయన అప్రమత్తం చేశారు.
సూర్యపేట జిల్లా రత్నపురం వద్ద గండి పెట్టి నీటిని కిందికి వదలాలి అంటూ అధికారులను ఆదేశించారు.అదే సమయంలో సోషల్ మీడియా ద్వారా ఆయకట్టు కింది ప్రజలను జాగ్రత్తగా ఉండాలి అంటూ విజ్ఞప్తి చేసారు.అయినా వరద ఉధృతి తగ్గకపోవడంతో శాసనమండలి సమావేశంలో ఉన్న ఆయన హుటాహుటిన మూసి ఆయకట్టు మీదకు చేరుకుని అత్యవసర ద్వారాలతో పాటు పూర్తిగా తలుపులు తీయించి 1.75 లక్షల క్యూసెక్కుల నీటిని కిందికి వదలడంతో ఆయకట్టు రైతాంగం ఊపిరి పీల్చుకుంది.
ఈ సందర్భంగా మంత్రి జగదీష్ రెడ్డి మీడియాతో మాట్లాడుతూ చరిత్రలో ముందెన్నడూ ఊహించని రీతిలో వరద ఉధృతి మూసికి చేరిందన్నారు.రెండు లక్షల పై చిలుకు క్యూసెక్కుల నీటి ప్రవాహం ఒక్కసారి మూసికి చేరడంతో ఈ పరిస్థితి ఉత్పన్నమైనదన్నారు.అయితే అధికారులు అప్రమత్తంగా ఉండడం తో అటు సూర్యపేట జిల్లా రత్నపురం వద్ద గండి పెట్టడం తో పాటు అత్యవసర తలుపులతో సహా అన్నింటినీ తెరువడంతో 1.73 వేల క్యూసెక్కుల నీటిని కిందికి విడుదల చేసినట్లు ఆయన వెల్లడించారు.
హైదరాబాద్ నుండీ వస్తున్న వరద ఉధృతి తో పాటు బిక్కేరు నుండి వస్తున్న వరద ఉధృతిని అంచనా వేసేందుకు నీటిపారుదల అధికారులు ఇక్కడే ఉండి సమీక్షిస్తారని ఆయన తెలిపారు. అంతే గాకుండా ఎప్పటికప్పుడు ఉన్నతాధికారులను సమన్వయం చేసుకుని నీటి ప్రవాహాన్ని కట్టడి చేసేందుకు చర్యలు తీసుకుంటారని మంత్రి జగదీష్ రెడ్డి పేర్కొన్నారు. కాగా మంత్రి జగదీష్ రెడ్డి వెంట నల్గొండ జిల్లా ప్రజాపరిషత్ చైర్మన్ బండా నరేందర్ రెడ్డి,నకిరేకల్ శాసనసభ్యులు చిరుమర్తి లింగయ్య సూర్యపేట, నల్గొండ జిల్లాకు సంబంధించిన ఉన్నతాధికారులు ఉన్నారు.
moosi aayakattuku etuvanti paristhitullo doka undabodani rashtra vidyut saakhaamantri guntakandla jagadish reddi spashtam chesaru. ee tellavaarujaamuna 4 gantala samayamlo charitralo mundennaduu laenireetiloo okkasariga varada udhruti teevram kaavadamtho appatikappudu adhe raatri suryapeta, nalgonda jilla kalektarla thopaatu neetipaarudala adhikaarulanu aayana apramattam chesaru.
suryapeta jilla ratnapuram vadda gandi petti neetini kindiki vadalaali antuu adhikaarulanu aadesinchaaru.adhe samayamlo soshal media dwara aayakattu kindi prajalanu jaagrattagaa undaali antuu vignapti chesaru.aina varada udhruti taggakapovadamto saasanamandali samavesamlo unna aayana hutaahutina moosi aayakattu meedaku cherukuni atyavasara dwaaraalatoe paatu puurtigaa talupulu teeyinchi 1.75 lakshala cuseckula neetini kindiki vadaladamtho aayakattu raitangam oopiri peelchukundi.
ee sandarbhamgaa mantri jagadish reddi meediatho maatlaadutuu charitralo mundennaduu oohinchani reetilo varada udhruti moosiki cherindannaru.rendu lakshala pai chiluku cuseckula neeti pravaham okkasari moosiki cheradamtho ee paristhiti utpannamainadannaaru.ayithe adhikaarulu apramattamgaa undadam thoo atu suryapeta jilla ratnapuram vadda gandi pettadam thoo paatu atyavasara talupulatho sahaa annintinii teruvadamtho 1.73 vela cuseckula neetini kindiki vidudala chesinatlu aayana velladinchaaru.
hyderabad nundi vastunna varada udhruti thoo paatu bikkeru nundi vastunna varada udhrutini anchana vesenduku neetipaarudala adhikaarulu ikkade undi sameekshistaarani aayana telipaaru. anthe gakunda eppatikappudu unnataadhikaarulanu samanvayam chesukuni neeti pravaahaanni kattadi chesenduku charyalu teesukuntaarani mantri jagadish reddi perkonnaru. kaga mantri jagadish reddi venta nalgonda jilla prajaparishat chairman banda narender reddi,nakirekal saasanasabhyulu chirumarti lingayya suryapeta, nalgonda jillaaku sambandhinchina unnataadhikaarulu unnaaru.